Fields Of The Nephilim + Merciful Nuns @ Gagarin 205 | Mixtape.gr
Συντάκτης Χρήστος Δουκάκης στις 30 May 2010 • 00:00 No Comments
Το Σάββατο εκείνο του Μαΐου ήταν όχι μόνο καυτό από άποψη θερμοκρασίας, αλλά και από συναυλιακής σκοπιάς. Bob Dylan, Epica, Black Heart Procession και δεν ξέρω και εγώ τι άλλο!Κάτω από τέτοιες συνθήκες πόσο κόσμο θα μπορούσαν να μαζέψουν οι «μαθουσάλες» goth-rockers Fields Of The Nephilim, που επισκέπτονταν τη χώρα μας για δεύτερη φορά τα τελευταία δύο χρόνια;
Φτάνοντας στο Gagarin λίγα λεπτά μετά τις εννέα, με έκπληξη διαπίστωσα ότι το support, οι δικοί μας Merciful Nuns, είχαν ήδη ξεκινήσει για τουλάχιστον μισή ώρα. Για το υπολειπόμενο τέταρτο που τους απολαύσαμε, διαπιστώσαμε ότι πρόκειται για μια πολύ ενδιαφέρουσα συνέχεια των Garden Of Delight, πάντα πολύ κοντά τόσο στο ύφος, όσο και στο στυλ των headliners. Μοναδική παρατήρηση, η έλλειψη ζωντανού percussion, αλλά έστω και έτσι κατάφεραν να κερδίσουν τους περίπου 300 παρευρισκόμενους, -μέχρι εκείνη την ώρα-, και όχι απλά να αποτελέσουν ένα συναυλιακό ‘γέμισμα’.
Μετά την πολύ καλή προθέρμανση, αυτό που περίμενε το ετερόκλητο κοινό (από γκοθάδες μέχρι 50άρηδες που παρέμεναν ακόμα πιστοί ακόλουθοι της μπάντας- ορόσημο για το είδος) που μέχρι τις 22:00 είχε σχεδόν γεμίσει τον χώρο (450-500 άτομα) ήταν ο Carl McCoy με την εκλεκτή παρέα του. Ώρα δέκα και δέκα και στη σκηνή εμφανίζονται τα 4 μέλη του σχήματος παίζοντας ένα ορχηστρικό κομμάτι με ένα εντυπωσιακό φόντο να δεσπόζει.
Όταν ανέβηκε ο Carl για 65 περίπου λεπτά αυτό που ακολούθησε, τουλάχιστον στις μπροστινές σειρές, ήταν αυτό που κάθε live θα έπρεπε να είχε. Απόλυτο πάθος και πώρωση! Ο frontman με την κλασική περιβολή (καπέλο, γυαλιά) κατάφερε να αιχμαλωτίσει και να εκτοξεύσει στον έβδομο ουρανό τους ορκισμένους φαν, αφού στο σετ συμπεριλήφθηκαν στην πλειοψηφία classics από τη δισκογραφία του σχήματος.
Στις εξέχουσες στιγμές της βραδιάς, κατά τον γράφοντα, συγκαταλέγονται το κλείσιμο του κανονικού σετ, πριν το 10λεπτο encore, με το εμβληματικό σχεδόν 9λεπτο "Mourning Sun" που κυριολεκτικά καθήλωσε τους πάντες με την υποβλητική του ατμόσφαιρα και η μοναδική εκτέλεση του κλασικού "Moonchild" υπό τις ιαχές ενθουσιασμού του κοινού. Από την άλλη μεριά, η εμφάνιση των FOTN μάλλον αυστηρά επαγγελματική θα μπορούσε να χαρακτηρισθεί, αφού έπαιξαν ζωντανά για μόλις 65 λεπτά, και κέρδισαν το φανατικό τους κοινό, μάλλον παίζοντας εκ του ασφαλούς μερικές από τις μεγαλύτερές τους επιτυχίες.
Τίθεται εύλογα λοιπόν το ερώτημα μέχρι πότε θα δύναται το κοινό να πληρώνει σαραντάρια ευρώ για οποιαδήποτε συναυλία, και μάλιστα 60 και κάτι λεπτών.
Παρακολουθώντας την πορεία του Coti όλα αυτά τα χρόνια, παρατηρείς έναν ενδιαφέροντα διαχωρισμό. Από τη μία οι δουλειές που κάνει για άλλους (ή μαζί με άλλους) οι οποίες είναι δεκάδες κάθε χρόνο: παραγωγές δίσκων (Tuxedomoon, Raining Pleasure, Ονειροπαγίδα κλπ), μουσικές για ταινίες (Το όνειρο του Σκύλου, Hardcore) και για θεατρικές-χορευτικές ...
Τα ελληνικά group και το πρόγραμμα του φετινού EJEKT Festival
Όπως ανακοίνωσε πριν από λίγη ώρα η διοργανώτρια εταιρία Detox, τα δύο ελληνικά συγκροτήματα που θα ανοίξουν το φετινό Heineken Ejekt Festival θα είναι οι Absent Mindead και οι Ded City Jetz. Σημείωση: Και οι δύο μπάντες "ΤΑ ΣΠΑΝΕ" και είναι από τις καλύτερες εγχώριες προτάσεις - αλλά κολλάνε στο ...
Η hip-hop κολλεκτίβα Odd Future συνεχίζει την πορεία της για την ...κατάκτηση του κόσμου με την επανακυκλοφορία, μέσω της Fat Possum(!), τον Ιούλιο του BLACKENEDWHITE από τo ντουέτο Mellowhype (δηλαδή οι Hodgy Beats και Left Brain). Δείτε το συνοδευτικό βίντεο για το '64'... [youtube]http://www.youtube.com/watch?v=sWMOEVdXR2o[/youtube]
Stones Throw Records Showcase: Madlib, J Rocc, Egon @ Gagarin 205
ΟΚ, η Stones Throw είναι από τις κορυφαίες δισκογραφικές του πλανήτη (όχι μόνο στο χώρο του hip hop, γενικά). Κι ο Madlib ένα τεράστιο κεφάλαιό της, κι ένα μεγάλο ταλέντο. Κι αφού τα ξεκαθάρισα εξαρχής αυτά κι ήμουν σαφής, μπορώ να συνεχίσω στην αποκαθήλωση του κυρίου Otis Jackson Jr. ανενόχλητος.. Για όποιον δεν γνωρίζει ποιος ...
Όπως κάθε χρόνο, έτσι και φέτος οι Earthbound, επιστρέφουν στο AN Club τo ερχόμενο Σάββατο 27 Δεκεμβρίου για την καθιερωμένη τους συναυλία στο τέλος του έτους στον χώρο των Εξαρχείων.Φυσικά και θα ερμηνεύσουν τραγούδια από όλη τους την καριέρα και εννοείται και από το φετινό album τους "La Guerra Final", ...
Spiritualized: πότε βγαίνει ο νέος δίσκος τους;
Ανακοινώθηκε η ημερομηνία για το επερχόμενο άλμπουμ των Spiritualized, όπως διαβάζουμε στο drowned in sound.Αν και ακόμα δεν έχει τίτλο, το follow-up του "Amazing Grace" (2003) αναμένεται να βρίσκεται στα δισκοπωλεία από τις 19 Μαΐου και έπειτα. Θα είναι η πρώτη κυκλοφορία για το συγκρότημα έπειτα από τη συλλογή "Complete ...
Οι Portishead αμφιβάλλουν για το μέλλον της ‘δωρεάν μουσικής’
Οι Portishead εξέφρασαν τις αμφιβολίες τους για το κατά πόσο η μουσική θα διανέμεται δωρεάν στο μέλλον, έπειτα από την ιστορική και ανατρεπτική κίνηση των Radiohead να δώσουν για download το νέο τους άλμπουμ 'In Rainbows', αφήνοντας τους fans να επιλέξουν μόνοι τους την τιμή που είναι διατεθειμένοι να δώσουν.Ο ...
Τα ελληνικά group και το πρόγραμμα του φετινού
Stones Throw Records Showcase: Madlib, J Rocc, Egon
Οι Portishead αμφιβάλλουν για το μέλλον της ‘δωρεάν